**Nyilvános pályázati kiírás önkormányzati tulajdonban lévő lakás értékesítésére**

Pályázat kiírója: Kalocsa Város Önkormányzata ( 6300-Kalocsa, Szent István király út 35.)

Pályázat lebonyolítója: Kalocsai Polgármesteri Hivatal (6300-Kalocsa, Szent István király út 35.)

Ingatlanok adatai:

kalocsai:2109/1 és 2109/2 hrsz alatti ingatlanok

**A két ingatlan együtt kerül értékesítésre!**

**Cím: Kalocsa, Negyveni út 22.**

Ingatlanok jellemzői:

A 2109/1 hrsz. alatti ingatlan Kalocsán a Negyveni utca 22. szám alatti ingatlan mellett található, azzal közösen elkerítve. Közvetlen környezetében lakóház és egy építőipari cég telephelye található. Az enyhén trapéz alakú telek utcafrontja kb. 18 méter. A terület sík, üres műveletlen, az utca felőli vége bokrokkal, kisebb fákkal benőtt. Közműcsatlakozással nem rendelkezik, rákötési lehetőség biztosított. A szomszéd Negyveni u. 22. házszám alatti 2109/2 hrsz-ú „lakóház, udvar” ingatlannal együtt amely 970 nm, már kisebb telephelynek megfelelhet, korábban is egyként használták.

2109/2 hrsz: A sík területű DK-i fekvésű telekre előkert hagyásával oldalhatárra építve került elhelyezésre a pince nélküli földszintes, magas tetős lakóépület. Az eredeti kettő szoba, konyhás lakóház tornácának beépítésével alakult ki a jelenlegi alaprajzi elrendezés.

Az ingatlanban elektromos hálózat kiépítésre került, a fűtés egyedi kályhafűtéssel megoldott. Komfort nélküli lakóház. Rossz műszaki állapotú, jelenlegi állapotában nem lakható.

**Ingatlanok minimális vételára: 1 200 000,- Ft és 3 000 000,- Ft (együtt 4 200 000,- Ft)**

Az ingatlanok megtekinthetők: 2025. szeptember 30-án 13-14 óra között a helyszínen

Az ingatlant elővásárlási jog: terheli / nem terheli.

A pályázattal kapcsolatban felvilágosítás kérhető: 78-601-301/108-as mellék Dr. Látó Anita

és 601-301/106-as mellék telefonon, hétfő, szerda, péntek 8-12 óra között.

Az ajánlatok benyújtásának helye: Kalocsai Polgármesteri Hivatal- I. emelet 1. iroda ( aljegyző)

A pályázatok benyújtásának ideje: **2025. szeptember 26-tól 2025. október 10-ig** hétfő, szerda, péntek 8-12 óra között.

Ajánlati kötöttség az ajánlati határidőt követő 60 napig áll fenn.

Az ajánlatokat egy példányban eredetiben aláírva kell megtenni a mellékelt ajánlattételi nyomtatványon.

Az ajánlatok bontása:2025. október 14. 14 óra , helye a Kalocsai Polgármesteri Hivatal I.e .33. irodája.

Az ajánlatok bontása nyilvános, ahol a Kiíró részéről a Gazdasági és Fejlesztési Bizottság egy tagja, és a lebonyolító Kalocsai Polgármesteri Hivatal 1 tagja legalább részt vesz.

Amennyiben több azonos összegű legmagasabb ajánlat érkezik, akkor ezen ajánlattevők között külön liciteljárásra kerül sor, ahol a kiinduló ár a megajánlott vételár, a licitlépcső 100.000,-Ft.

A liciteljárásról külön időpontjáról az érintettek értesítést kapnak.

A nyertes ajánlattevő az, aki a legmagasabb összegű ajánlatot teszi.

A vételár fizetésének módja: A szerződéskötéssel egyidejűleg egyösszegben, átutalással az önkormányzat által megadott számlaszámra.

A szerződéskötés az eredmény közlésétől számított 30 napon belül. Amennyiben a határidőben nem kerül sor a szerződés megkötésére, akkor a Kiíró jogosult a soron következő legmagasabb összeget megajánlott pályázóval szerződést kötni.

A szerződéskötéssel járó költségek ( pl.: ügyvédi díj, ingatlanbejegyzési költségek) a vevőt terhelik.

A pályázat eredményéről a Képviselő-testület dönt.

A pályázat kiírója fenntartja a jogát, hogy az eljárást indokolás nélkül eredménytelennek minősíti.

Kiíró fenntartja, hogy a nyertes ajánlattevő visszalépése esetén a soron következő legmagasabb ajánlattevővel köthet szerződést.

A pályázati kiírásban nem szabályozott esetekben az önkormányzat vagyonáról és a vagyongazdálkodás rendjéről szóló 5/2012. (VII.23.) önkormányzati rendelet szabályai az irányadók.

**Pályázati adatlap lakásértékesítéshez**

A pályázattal érintett lakás:………………………………………………………

A megajánlott vételár:……………………………………………………………..

Ajánlattevő neve:………………………………………………………………….

Ajánlattevő címe:………………………………………………………………….

Nem természetes személy esetén képviselője:…………………………………………………………..

Nem természetes személy pályázó esetén csatolni szükséges arról szóló nyilatkozatot, hogy a pályázó átlátható szervezetnek minősül, továbbá 30 napnál nem régebbi, hiteles cégkivonatot, a   
képviseletre jogosult aláírási címpéldányt.

Az önkormányzat adatvédelmi tájékoztatója az alábbi linken tekinthető meg:

http://www.kalocsa.hu/wp-content/uploads/2021/06/ADATVEDELMI-TAJEKOZTATO2.pdf

Kijelentem, hogy a pályázati kiírást megismertem, annak tartalmát elfogadom.

Dátum: …………………………………………………

aláírás:…………………………………………………